สื่อนอกเผยพระฉายาลักษณ์ชุดใหม่ของเจ้าหญิงชาร์ลอตต์ เนื่องในวโรกาสเจริญพระชันษาครบรอบ 1 ปี | CatDumb.com - แคทดั๊มบ์ดอทคอม
เมื่อวันอาทิตย์ ที่ 1 พฤษภาคม 2559 ทางเว็บไซต์ Bristolpost ของอังกฤษ ได้เผยพระฉายาลักษณ์ของเจ้าหญิงชาร์ลอตต์ พระธิดาในเจ้าชายวิลเลียม ดยุคแห่งเคมบริดจ์ และเจ้าหญิงแคทเธอรีน ดัชเชสแห่งเคมบริดจ์ จากทวิตเตอร์ของสำนักพระราชวัง Kensington
โดยภาพชุดใหม่นี้ ทางดัชเชสแห่งเคมบริดจ์ได้ทรงฉายพระรูปทั้งหมด 4 ภาพ ขณะประทับที่พระตำหนักอานเมอร์ฮอลล์ มณฑลนอร์ฟอล์ก ประเทศอังกฤษ
นอกจากนี้ ทางสำนักพระราชวังเคนซิงตัน ยังได้เผยข้อความบนทวิตเตอร์อีกว่า “ดยุคและดัชเชสทรงมีความยินดีอย่างยิ่งที่จะแบ่งปันช่วงเวลาที่สวยงามของครอบครัวพระองค์ และทรงหวังว่าทุกคนจะมีความสุข และเพลิดเพลินไปกับภาพน่ารักๆ ของพระธิดาน้อยเหมือนกับทั้ง 2 พระองค์”
ทั้งนี้ ภาพทั้งหมดจะนำมาเป็นที่ระลึกให้แก่ประชาชน เนื่องในวโรกาสเจริญพระชันษาครบรอบ 1 ปี ในวันที่ 2 พฤษภาคม นี้
ที่มา : bristolpost, indianexpress